12 SA-vlieëniers in Namibië aangehou | Maroela Media
Die groep is Saterdag by die Ondangwa-lughawe in hegtenis geneem, omdat hulle vlugdokumente glo nie reg was nie, het die Cape Times Maandag berig.
Die vlieëniers is weer Sondagoggend vrygelaat nadat ŉ hof bevind het hul inhegtenisname was onwettig. Die land se polisie het egter geweier dat die groep die land in hul ligte vliegtuig verlaat. Die polisie het ook beslag gelê op die vliegtuig totdat hul vlugdokumente in orde is.
Volgens die berig het die groep Suid-Afrikaners op 27 April op ŉ 16-dag toer deur Botswana en Namibië vertrek. Die toer het bewusmakingswerk vir Kansa gedoen. Kansa het die toer geborg.
“Dit is ŉ groot gemors. Ons word nog steeds nie toegelaat om te vlieg, voordat die polisie en die burgerlike lugvaartowerheid met mekaar gepraat het nie,” het Larry McGillewie, die toer se organiseerder, aan die koerant gesê.
Farieda Kishi, die vlieëniers se prokureur, sê daar het ŉ fout ingeglip toe die groep toegerus is met ŉ bevoegdheidsertifikaat, maar nie ‘n permit om te kan land nie.
Veiligheidswagte kan ‘kwalifikasie’ koop vir R650